Publication: Magyar Közlöny
Issue: MK-2006-144 (Year: 2006, Number: 144)
Era: 2004-2010
Section: olyan – a számvitelrõl szóló 2000. évi C. törvény 3. §
Paragraph Index: 139

2. Kiegyensúlyozott portfolióra vonatkozó elvárások, elõírások: 2.1. A Kiegyensúlyozott portfolió esetében olyan középtávú, vegyes befektetési portfoliót kell kialakítani, amely mérsékelt kockázatvállalás mellett megfelelõ hozamot biztosít. A Kiegyensúlyozott portfoliónál elsõsorban az olyan befektetési instrumentumokat kell alkalmazni, amelyek hozamelõnye várhatóan a befektetést követõ 10 éven belül jelentkezik. 2.2. A Kiegyensúlyozott portfolióban az ingatlanbefektetések (ingatlanok és ingatlanalapok) aránya a befektetett eszközök 10 százalékát, míg a kockázati tõkealapjegyek a 3 százalékát nem haladhatják meg. Egy kockázati tõkealap által kibocsátott jegyek aránya nem haladhatja meg a befektetett eszközök 2 százalékát. A portfolióba származtatott alapok jegyei nem helyezhetõk el, illetve nyitott származtatott pozíciók nem vehetõk fel. 2.3. A portfolióban a részvények, részvénybefektetésen alapuló befektetési instrumentumok aránya a befektetett eszközök 40 százalékát nem haladhatja meg, ugyanakkor 10 százalékát el kell érnie.

Source: https://magyarkozlony.hu/hivatalos-lapok/095b8bfdca11cbb8a8a0a3f8f9005e723cf83037/dokumentumok/9cd389f8bca37ff00680f9be5a70d71690ecb740/letoltes